ผมเล่นเวทเทรนนิ่ง เเล้วอยากมีกล้ามใหญ่ ต้องมีวิธีการกินเวย์โปรตีนอย่างไรถึงจะปลอดภัยต่อไต เคยได้ยินว่า มันมีผลต่อไต
สวัสดีครับ เวย์โปรตีน เป็น โปรตีนที่ได้ในน้ำนม ร่วมกับเคซีนโปรตีน ซึ่งปกติร่างกายเราจะย่อยโปรตีนได้รวดเร็วกว่าในน้ำนมแต่ละประเภทก็อาจจะมีส่วนประกอบของโปรตีนนี้ต่างกัน เช่น น้ำนมแม่มีสัดส่วนเวย์โปรตีนต่อเคซีนโปรตีน อยู่ที่ 80:20 ในขณะที่น้ำนมวัว จะมี สัดส่วนเวย์โปรตีนต่อเคซีนโปรตีน อยู่ที่ 20:80 เป็นต้นครับเวย์โปรตีนจึงเป็นสารโปรตีนที่ถูกสกัดมา แล้วทำให้แห้งเป็นผง มีส่วนช่วยในการเสริมสร้างกล้ามเนื้อ ด้วยกรดอะมิโนจำเป็น ซึ่งเป็นส่วนประกอบของโปรตีน นักกีฬาจึงสามารถฟื้นฟูสมรรถภาพ หลังออกกำลังกายได้ โดยไม่เสียมวลกล้ามเนื้อ โดยปกติจะแนะนำให้รับประทานวันละประมาณ 1.2-1.5 กรัมต่อน้ำหนักตัว 1 กิโลกรัม (เช่นถ้าน้ำหนัก 60 kg ก็อาจจะรับประทานเวย์โปรตีนเสริมที่ราว 70-90 g.) ควบคู่กับการออกกำลังกายแบบฝึกกล้ามเนื้อเป็นเวลา 6-10 สัปดาห์โดยหากรับประทานตามปริมาณที่กำหนด มักจะไม่มีผลต่อไตครับ เพราะเป็นระดับที่ไตสามารถจะขับกรองได้อยู่ แต่ไม่ควรจะรับประทานเกินขนาด เพราะอาจทำให้ไตทำงานหนัก หรือถ้าเป็นโรคไตอยู่เดิมอยู่แล้ว ก็ควรหลีกเลี่ยงครับอย่างไรก็ดี เวย์โปรตีนนั้นถือเป็นอาหารเสริมเท่านั้น ควรรับประทานให้ครบทั้ง 5 หมู่เป็นหลักก่อน ถึงจะสามารถใช้เวย์โปรตีนเป็นตัวเสริมสร้างได้นะครับ